Ehdotus neuvoston päätös yhteisestä passitusmenettelystä 20 päivänä toukokuuta 1987 tehdyn yleissopimuksen sekakomitean päätöstä ja tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen sekakomitean päätöstä Latvian, Liettuan, Slovenian ja Viron kutsumiseksi kyseisten yleissopimusten sopimuspuoliksi koskevasta yhteisestä kannasta /* KOM/2002/0249 lopull. - ACC 2002/0113 */



Virallinen lehti nro 291 , 26/11/2002 s. 0141 - 0142



Ehdotus NEUVOSTON PÄÄTÖS yhteisestä passitusmenettelystä 20 päivänä toukokuuta 1987 tehdyn yleissopimuksen sekakomitean päätöstä ja tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen sekakomitean päätöstä Latvian, Liettuan, Slovenian ja Viron kutsumiseksi kyseisten yleissopimusten sopimuspuoliksi koskevasta yhteisestä kannasta PERUSTELUT Vuonna 1987 tehdyissä yhteistä passitusmenettelyä sekä tavarakaupan muodollisuuksien yksinkertaistamista koskevissa EY-EFTA-yleissopimuksissa on nykyään kahdeksan sopimuspuolta (Euroopan yhteisö, Islanti, Norja, Sveitsi, Puola, Slovakia, Tsekki ja Unkari). Seuraavat maat ovat pyytäneet, että ne kutsuttaisiin liittymään yleissopimuksiin: Bulgaria, Latvia, Liettua, Romania, Slovenia, Turkki ja Viro. Tiedonannossaan [1] Euroopan parlamentille ja neuvostolle 31.5.2001 komissio esitti suunnitelmansa ehdokasmaiden valmistelemiseksi yleissopimuksiin liittymistä varten. Komission lähestymistavan ydin on se, että yleissopimuksiin liittymistä hakeneet maat voidaan kutsua sopimuspuoliksi vain, jos niillä on valmiudet omaksua kutsumisen ajankohtana voimassa oleva yhteistä passitusmenettelyä sekä tavarakaupan muodollisuuksien yksinkertaistamista (yhtenäisasiakirja) koskeva yhteisön säännöstö kokonaisuudessaan lainsäädännön, toiminnan ja tietokoneistamisen osalta. Viimeksi mainitusta näkökohdasta todettakoon, että yleissopimuksen sopimuspuoliksi voidaan kutsua vain maat, joilla on käytössään kutsumisen ajankohtana voimassa olevat uuden tietokoneavusteisen passitusjärjestelmän (NSTI) mukaiset lainsäädäntöä, tekniikkaa ja rahoitusta koskevat vaatimukset täyttävä tietokoneavusteinen passitusjärjestelmä. [1] KOM(2001) 289 lopullinen. Arvio siitä, miten maat täyttävät asetetut vaatimukset, on tehtävä jokaisen osalta erikseen. Tämä edellyttää hallinnollisten valmiuksien arvioimista sekä NSTI-liittymän yhdenmukaisuuden testaamista. Ehdokasmaat ovat parhaillaan Pharen tuella toteuttamassa tarvittavia toimenpiteitä liittyäkseen NSTI:hin jonakin suunnitelmien mukaan seuraavien 18 kuukauden aikana olevana päivänä. Yleissopimusten sopimuspuolena EY:n olisi EY:n perustamissopimuksen 133 artiklan mukaisesti neuvoston päätöksellä vahvistettava yhteinen kanta ehdotukseen kutsua uusia ehdokasmaita liittymään yleissopimuksiin. Jotta yhteisen passitusjärjestelmän käytöllä olisi oikeusperusta mahdollisimman pian sen jälkeen kun on saatu selvitys siitä, että ehdokasmaa täyttää asetetut ehdot, olisi neuvoston päätöksellä parasta antaa perusta useiden maiden hyväksymiseksi alkaen ehdokasmaista, joiden odotetaan liittyvän EU:hun vuoteen 2004 mennessä, ja jättää EY:tä sekakomiteoissa edustavalle komissiolle tehtäväksi käynnistää menettely uusien kumppanimaiden kutsumiseksi liittymään kyseisiin sopimuksiin. Laillinen varmistus yhteisön taholta siitä, että ehdokasmaat täyttävät liittymisehdot, antaa välittömästi mahdollisuuden liittyä yleissopimuksiin. Tämän pitäisi kannustaa kyseisiä maita jatkamaan tai todennäköisemmin lisäämään ponnistelujaan liittymiskumppanuuden mukaisten tietokoneistamista ja yhteen kytkemistä koskevien ensisijaisten tavoitteiden mukaisesti. Myönteiset vaikutukset tullipassitusmenettelylle säilyvät, vaikka kyseisten maiden EU:hun liittyminen toteutuisi vähän myöhemminkin, koska yleissopimukset ovat täysin yhteisön säännöstön mukaisia. Liittyminen yleissopimuksiin vahvistaa entisestään taloudellista ja poliittista integraatiota EU:n ja ehdokasmaiden välillä. Lisäksi yhteisen passitusmenettelyn käyttö voisi edistää muodollisuuksien asteittaista vähentämistä rajoilla, jotka tulevaisuudessa ovat EY:n sisäisiä. Se myös mahdollistaa sellaisen tilanteen syntymisen, johon päästään laajentumisen jälkeen, kun valvontatehtävät siirretään näiltä tulevilta sisärajoilta EY:n tuleville ulkorajoille ja sisäisille tullitoimipaikoille. Yleissopimuksiin liittyminen tietokoneistamisperiaatteen mukaisesti edistää siirtymistä (papereihin perustuvasta) TIR-passitusjärjestelmästä nykyaikaisempaan ja petosten osalta aukottomaan yhteisön/ yhteiseen passitusjärjestelmään. Tämän neuvoston päätöksen pitäisi olla perusta ensimmäiselle Slovenialle esitettävälle liittymiskutsulle. Slovenian odotetaan täyttävän liittymisehdot vuoden 2002 lopussa. Komissio tekee ehdotukset yleissopimuksilla perustettujen sekakomiteoiden päätöksiksi ja käynnistää sellaisille ehdokasmaille osoitettavien kutsujen antamiseksi tarvittavan menettelyn, jotka täyttävät yleissopimuksiin liittymisen ehtona olevat tekniset edellytykset, sen jälkeen kun komissio on kuultuaan jäsenvaltioiden tulliasiantuntijoita sen todennut. 2002/0113 (ACC) Ehdotus NEUVOSTON PÄÄTÖS yhteisestä passitusmenettelystä 20 päivänä toukokuuta 1987 tehdyn yleissopimuksen sekakomitean päätöstä ja tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen sekakomitean päätöstä Latvian, Liettuan, Slovenian ja Viron kutsumiseksi kyseisten yleissopimusten sopimuspuoliksi koskevasta yhteisestä kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Yhteisestä passitusmenettelystä tehdyn yleissopimuksen [2] 15 artikla valtuuttaa kyseisellä yleissopimuksella perustetun sekakomitean päättämään 3 artiklan 1 kohdan c alakohdassa tarkoitettujen kolmansien maiden kutsumisesta liittymään kyseisen yleissopimuksen sopimuspuoliksi 15 a artiklan mukaisesti. [2] EYVL L 226, 13.8.1987, s. 2. (2) Tavarakaupan muodollisuuksien yksinkertaistamisesta tehdyn yleissopimuksen [3] 11 artikla valtuuttaa kyseisellä yleissopimuksella perustetun sekakomitean päättämään 3 artiklan 1 kohdan c alakohdassa tarkoitettujen kolmansien maiden kutsumisesta liittymään kyseisen yleissopimuksen sopimuspuoliksi 11 a artiklan mukaisesti, [3] EYVL L 134, 22.5.1987, s. 2. ON PÄÄTTÄNYT SEURAAVAA: 1 artikla Hyväksytään yhteistä passitusmenettelyä koskevan EY-EFTA-sekakomitean Latvialle, Liettualle, Slovenialle ja Virolle osoittamat päätökset kutsua kyseiset maat yhteisestä passitusmenettelystä 20 päivänä toukokuuta 1987 tehdyn yleissopimuksen sopimuspuoliksi. 2 artikla Hyväksytään tavarakaupan muodollisuuksien yksinkertaistamista koskevan EY-EFTA-sekakomitean Latvialle, Liettualle, Slovenialle ja Virolle osoittamat päätökset kutsua kyseiset maat tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen sopimuspuoliksi. 3 artikla Sen jälkeen kun kukin ehdokasmaa on täyttänyt liittymistä koskevat tekniset ehdot, EY:n edustaja sekakomiteoissa ehdottaa päätöksiä niiden kutsumiseksi liittymään yleissopimuksen sopimuspuoliksi ja näistä päätöksistä äänestämistä 1 ja 2 artiklan mukaisesti. Tehty Brysselissä päivänä kuuta . Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): TULLI Toimi / toimet: -- Ehdotuksella ei ole taloudellisia vaikutuksia (koskee toimenpiteen toteuttamista koskevia teknisiä näkökohtia)